CELEX: 62012TN0405
Language: fi
Date: 2012-09-10 00:00:00
Title: Asia T-405/12: Kanne 10.9.2012 — FH (*) v. komissio

27.10.2012   
               
               
                  FI
               
               
                  Euroopan unionin virallinen lehti
               
               
                  C 331/32
               
            
         Kanne 10.9.2012 —  FH (*1) v. komissio
         (Asia T-405/12)
         (2012/C 331/61)
         Oikeudenkäyntikieli: ranska
         
            Asianosaiset
         
         
            Kantaja: FH (*1) (edustajat: asianajajat É. Boigelot ja R. Murru)
         
            Vastaaja: Euroopan komissio
         
            Vaatimukset
         
         Kantaja vaatii unionin yleistä tuomioistuinta
         
                     —
                  
                  
                     ottamaan kanteen tutkittavaksi ja toteamaan, että se on perusteltu
                  
               
                     —
                  
                  
                     ja näin ollen
                     
                                 —
                              
                              
                                 ennen ratkaisun antamista määräämään prosessinjohtotoimena siitä, että on esitettävä komission ja Intrasoft-yhtiön välillä tehdyksi väitetty puitesopimus DI/06350-00
                              
                           
                                 —
                              
                              
                                 kumoamaan 10.7.2012 tehdyn päätöksen ja näin ollen 11.7.2012 päivätyn virhettä koskevan ilmoituksen
                              
                           
                                 —
                              
                              
                                 velvoittamaan Euroopan komission korvaamaan kantajalle aiheutuneen vahingon, jonka kokonaismääräksi vahvistetaan 12 500 euroa, ellei kyseisen määrän kasvamisesta oikeudenkäynnin kuluessa muuta johdu
                              
                           
                                 —
                              
                              
                                 joka tapauksessa velvoittamaan vastaajan korvaamaan oikeudenkäyntikulut unionin yleisen tuomioistuimen työjärjestyksen 87 artiklan mukaisesti.
                              
                           
               
            Oikeudelliset perusteet ja pääasialliset perustelut
         
         Kanteensa tueksi kantaja vetoaa kolmeen kanneperusteeseen.
         
                     1)
                  
                  
                     Ensimmäinen kanneperuste, joka perustuu perusteluvelvollisuuden laiminlyöntiin sekä luottamuksensuojan periaatteen ja puolustautumisoikeuksien loukkaamiseen, koska kantajalle on ilmoitettu suullisesti riidanalaisesta päätöksestä, joka koski sitä, että häneltä viedään kulkuluvat komission rakennuksiin, ja joka sisältyi yksinomaan sellaiseen kuulemisesta tehtyyn pöytäkirjaan, jonka komission henkilöstö- ja turvallisuusyksikkö järjesti kantajalle. Kantaja väittää, ettei riidanalaisessa päätöksessä ilmoiteta niitä seikkoja, jotka ovat johtaneet siihen, että komissio tekee kyseisenlaisen päätöksen, ja että päätöksen oikeudellinen perusta on annettu kantajalle tiedoksi virhettä koskevalla ilmoituksella, joka on annettu sen jälkeen, kun päätöksen vaikutukset tulivat voimaan.
                  
               
                     2)
                  
                  
                     Toinen kanneperuste, joka perustuu syyttömyysolettamaa koskevan periaatteen loukkaamiseen, koska vaikuttaa siltä, että riidanalainen päätös perustuu yksinomaan siihen, että Belgian poliisi on kuullut häntä sellaisen tutkinnan yhteydessä, joka ei kohdistu kantajaan vaan joka koskee kantajan lapsuudenystävää, jonka kanssa kantaja on aika ajoin keskustellut puhelimessa.
                  
               
                     3)
                  
                  
                     Kolmas kanneperuste, joka perustuu suhteellisuusperiaatteen loukkaamiseen, koska komissio on kieltänyt kantajalta pääsyn komission rakennuksiin, vaikka häntä vastaan ei ole nostettu syytettä ja vaikka kyseinen poliisitutkinta ei kohdistu häneen.
                  
               
            (*1)  Henkilötietojen ja/tai tietosuojan suojaamisen puitteissa poistettu tai korvattu tieto.